Source: https://www.politisti.ro/forums/topic/7748-exista-o-lege-ce-reglementeaza-folosirea-dronelor-in-romania/
Timestamp: 2019-11-14 11:53:45+00:00

Document:
Există o lege ce reglementează folosirea dronelor în România? - Law Enforcement Legislation - POLITISTI.ro
Există o lege ce reglementează folosirea dronelor în România?
By Catalin, June 17, 2013 in Law Enforcement Legislation
aparate de zbor fara pilot
mini-dronele
aeronava fara pilot
Dronele sunt dispozitive sau aparate de zbor cărora le lipsește pilotul uman, în limba engleză fiind cunoscute ca: unmanned aerial vehicle - UAV
Prin luna aprilie a acestui an, şeful de la Google, Eric Schmidt, a solicitat autorităţilor reglementarea prin lege a utilizării dronelor de către civili, asta după ce Obama a semnat un decret prin care permite zborul acestora. Anterior acestui decret, legislatia americană interzicea zborul dronelor pe considerentul că acestea pot afecta traficul aerian.Însă din 30 septembrie 2015, în spaţiul aerian american va avea acces liber orice dronă.
Am citit la aceea vreme ştirea respectivă, iar azi am găsit un clip interesant care confirmă temerile şefului de la Google. O astfel de dronă este echipată cu o armă şi testată. Priviţi aici:
Am căutat pe net, de curiozitate să văd dacă în România există o lege care să reglementeze folosirea acestor dispozitive de zbor, dar nu am găsit nimic. Bine nici nu am avut răbdarea să caut amănunţit.
Voi ce ştiţi există o astfel de reglementare legală în România privind folosirea dronelor?
Cata nici eu nu am gasit nimic despre vreo reglementare privind dronele la noi in tara,doar un titlu de ziar de anul trecut in care se precizeaza ca Basescu spunea ca Romania are 5 drone insa impreuna cu alte state se vor achizitiona inca 5. http://www.ziare.com/basescu/presedinte/basescu-spune-ca-romania-are-drone-dar-ne-unim-sa-mai-cumparam-5-1168670
Insa am gasit niste gadgeturi asemanatoare
O gasesti si pe okazii la 150 euro! http://www.okazii.ro/jucarii-pentru-baieti/masinute-cu-telecomanda/ar-drone-parrot-a127275142
Edited June 17, 2013 by cipri83
Băsescu vorbeşte acolo despre avioanele fără pilot (dronele) ce se folosesc de mulţi ani de către armatele din lume. E altă treabă, eu mă refeream la dronele de mici dimensiuni ce au început să apară în ultimii ani şi pot fi cumpărate şi folosite de oricine.
Chiar şi poliţia americană a început să folosească drone în ultimii ani, în special echipele SWAT au fost dotate cu astfel de dispozitive echipate cu camere video pe care la nevoie le folosesc pentru recunoaştere sau alte treburi de acest gen.
Aşa internetul şi youtube-ul sunt pline de clipuri cu astfel de drăcovenii. O să găsiţi unele de dimensiuni foarte mici, ce arată aproape la fel ca o pasăre şi care au fost dezvoltate de americani, fiind folosite în tehnici de spionaj.
Întrebarea era dacă minţile luminate de la noi s-au trezit din obsesia pentru funcţii, scaune şi a se îmbogăţi şi au emis o lege care să reglementeze joaca cu aşa ceva în cazul persoanelor private, deoarece dacă astfel de drone pot fi achiziţionate de către oricine, există riscul să pună acolo o armă, un dispozitiv exploziv artizanal sau chiar şi echipat cu o cameră video poate spiona în voie, încălcând dreptul la viaţă privată al altora.
Chiar și fără armă, drona în sine poate fi foarte periculoasă. Nu vrei să-ți cadă în cap o chestie din aia scăpată de sub control. Sau să-ți cadă pe parbriz cand ai 130 la oră pe autostradă. Dacă orice puștan de liceu își cumpără o drăcovenie din asta cu banii de-o înghețată și se apucă s-o trimită în zbor pe unde are el chef, poate să iasă foarte urît.
Pe de altă parte, poate că odată cu dronele se dă liber și la puști de vînătoare. Iei una cu două țevi, te așezi în grădină și tragi în tot ce trece pe deasupra capului... Ar fi mai distractiv decît la talere...
Glumă, glumă, dar treaba mi se pare foarte serioasă. Iar reglementarea nu-i decît primul pas. Rămîne de văzut dacă vor putea s-o și controleze. Legea n-are nici o valoare dacă n-o poți impune, și tare mi-e teamă că jucăriile astea pot scăpa ușor de sub controlul legii...
Eu nu stiu sa existe ceva lege sa reglementeze asta, chiar zilele trecute am vazut pe cineva prin parc jucandu-se cu o drona. De asemenea ciminalistii din Timisoara poseda un asemenea aparat.
http://stirileprotv.ro/stiri/timis/inspectoratul-de-politie-timis-si-a-luat-elicopter-drona-va-fi-folosita-de-criminalisti.html
Nu stiu cum e la noi cu spatiul aerian si cu dronele astea de jucarie care oricum mi se pare ca urca maxim 100 m altitudine, dar stiu ca la cele doua experimente Stratospherium realizate de revista Stiinta si Tehnica la care au participat si radioamatorii si unde s-au inaltat baloane cu heliu pana la aproximativ 30.000 m s-a tinut legatura cu autoritatea aeronautica de la noi si stiu sigur ca au fost deviate avioanele pe o raza de 5 km sau 5 mile in jurul lui
Cred că trebuie făcută o diferenţiere între aeromodelele pe care le ştim şi cu care ne-am jucat poate şi noi în copilărie, sau chiar la maturitate, şi aceste drone. Nu zice nimeni că ar trebui restricţionate aeromodelele "obişnuite".
Una este un aeromodel care zboară undeva pe la treizeci de metri şi se poate controla pe o rază de două-trei sute de metri, şi cu totul altceva este o dronă care zboară la înălţimi mari şi se poate controla de la distanţe foarte mari, chiar şi fără contact vizual. Cu un aeromodel nu poţi face pagube decît la un nivel neglijabil. N-ai ce să strici cu el, nu e un pericol pentru nimeni. O dronă scăpată de sub control poate face ravagii dacă ajunge unde nu trebuie. Nu vreau să mă gîndesc ce s-ar întîmpla dacă ar ajunge din greşeală (sau, doamne fereşte, chiar intenţionat) deasupra pistelor unui aeroport. Cu un aeromodel obişnuit nu poţi face asta, dar dronele despre care vorbim o pot face uşor.
Şi eu sînt împotriva excesului de legi şi de restricţii. Dar aici nu-i vorba numai despre jucării inofensive, ci despre jucării care pot deveni periculoase în mîini nepotrivite. Nu zic că ar trebui interzise (nici nu cred că s-ar putea face asta), dar nici să le dai libertate deplină nu e o soluţie. Trebuie găsită o cale de mijloc.
Nu cred că se îndoieşte cineva de utilitatea dronelor. E clar că se pot face multe lucruri utile cu ele.
Totuşi, atîta timp cît pot fi periculoase în anumite condiţii, cred că acele condiţii trebuie cumva reglementate. Cam la fel ca în cazul maşinilor, care sînt foarte utile dar nu laşi pe oricine să le conducă. Sau armele, care sînt foarte utile, dar nu laşi pe oricine să le poarte.
Trebuie reglementat prin lege, pentru că vidul legislativ întodeauna naşte haos.
Am găsit Reglementarea aeronautică civilă română RACR-47 "Înmatricularea aeronavelor civile", ediţia 3/2007 din 18/07/2007
Publicată in Monitorul Oficial, Partea I nr. 558 din 15/08/2007
Iar la CAPITOLUL I - Prevederi generale
RACR 47.01 Aplicabilitate:
Un articol foarte interesant, în opinia mea, referitor la drone și utilizarea practică în domeniul criminalistic am găsit pe site-ul www.criminalistic.ro
Fotografia aeriană efectuată cu ajutorul mijloacelor de zbor U.A.V
- amplasare pe carosabil, la locul faptei, într-o poziţie optimă faţă de vehiculele implicate;
- etalonul trebuie să aibe laturile rigide, astfel încât poziţa sa să fie perfect orizontală pe carosabil;
- dacă suprafaţa locului faptei este extinsă, elementul de etalonare va fi aşezat de două ori, în două poziţii diferite;
- fotografierea locului faptei împreună cu elementul de etalonare se va realiza de la o înălţime de aproximativ 10-15 metri, în funcție de aria câmpului infracțional, si perpendicular pe sol.
Domnule Catalin, o lege special pentru drone nu exista, dar reglementarile aeronautice existente, in ce priveste activitatea aeronautica din spatiul aerian romanesc, sunt suficiente si aici nu ma refer doar la Codul Aerian, HG 912/2010 si RACR-RA.
Dar daca tot a venit vorba de Codul Aerian, atrag atentia in mod special asupra Art. 113:
"(1) Orice activitate care nu intra in categoria activitatilor aeronautice civile, avand drept efect ajungerea in spatiul aerian a diverselor corpuri materiale care pot constitui un pericol pentru siguranta zborurilor aeronavelor, poate fi efectuata numai in conditiile autorizarii.
Recomand amatorilor care doresc sa achizitioneze astfel de aparate, sa se orienteze spre aparate usoare (15 kg maxim), cu o limitare de zbor de maxim 150 metri pe verticala. Chiar si in aceste conditii, operarea unor astfel de aparate sa nu se faca in zone cu servituti aeronautice ale aeroporturilor (la mai putin de 8,5 km in jurul acestora si 15 km pe lungimea suprafetei de urcare la decolare pentru aeroporturi cu cifra de cod 4), aerodromurilor sau heliporturilor...sau sa se faca, dar cu avizul Autoritatii Aeronautice Civile Romane !
Pentru conformitate, celor interesati, recomand consultarea Reglementarii Aeronautice Civile Romane privind stabilirea servitutilor aeronautice civile si a zonelor cu servituti aeronautice RACR-SACZ, editia 3/2007, a Reglementarii Aeronautice Civile Romane privind proiectarea si exploatarea tehnica a aerodromurilor RACR-AD-PETA, editia 1/2008 si a Reglementarii Aeronautice Civile Romane privind proiectarea si exploatarea tehnica a heliporturilor RACR-AD-PETH, editia 2/2012.
Institutiilor publice (gen politie, pompieri samd) care doresc sa foloseasca astfel de aparate in diverse scopuri, le recomand sa solicite un punct de vedere oficial de la Autoritatea Aeronautica Civila Romana si in cazul in care vor obtine acordul de principiu, atunci sa-si stabileasca niste proceduri de lucru clare avand la baza si reglementarile mentionate anterior.
Cred ca nimeni nu doreste sa puna in pericol siguranta pasagerilor si a aeronavelor, mai ales ca pentru aceasta fapta exista pedeapsa cu inchisoarea, vezi art. 103, alin. 1 lit. b) si art. 108 alin (3) din Codul Aerian.
În urmă cu câteva zile a apărut şi un ordin al ministrului transporturilor ce se adresează acestor aparate.
Ordinul nr. 8/2014
În vigoare de la 21.01.2014
Publicat în Monitorul Oficial, Partea I nr. 50 din 21.01.2014.
@Marius: tocmai aici este buba; cei care isi doresc astfel de drone nu o fac din pasiune pentru aeromodelism, ci tocmai cu intentia de a monta o camera foto / video pe ele si a le folosii in mediul urban
Deja am vazut la cateva posturi TV imagini obtinute cu astfel de drone. Nu am nimic impotriva daca sunt in scop nobil (ex: accidentul aviatic), insa s-au prins si paparazzi cum sta treaba! Este bine de stiut legislatia in materie daca apare cate un apel la 112 in legatura cu hartuirea vreunui VIP cu astfel de dispozitive!
Camera Deputaţilor a adoptat azi un proiect de lege prin care se permite operarea dronelor în spaţiul aerian naţional.
Potrivit raportului Comisiei pentru transporturi și infrastructură, proiectul de lege are ca obiect de reglementare modificarea și completarea Ordonanței Guvernului nr. 29/1997 privind Codul aerian civil, republicată, cu modificările și completările ulterioare, pentru a permite operarea avioanelor fără pilot (UAV — unmanned aerial vehicle) sau drone, cum mai sunt cunoscute, în spațiul aerian național.
Deputații au aprobat proiectul de lege cu 311 voturi pentru. Proiectul de a fost adoptat și de Senat pe 28 noiembrie 2013, Camera Deputaților fiind for decizional.
După ce va fi promulgată şi o să intre în vigoare, legea va anula ordinul ministrului transporturilor, publicat în ianuarie în Monitorul Oficial, postat de mine mai sus.
o singura observatie referitor la filmele cu dronele "armate". cu totii am tras cu diferite arme si cunoastem acel efect numit recul. cunoastem forta lui. am urmarit cu atentie filmele si in nici unul nu am vazut explicit drona in momentul tragerii, sau foarte putin in filmul cu tipul cu accent rusesc. nu am vazut sa "compenseze" din sistemul de elici, acest efect. dati-mi voie sa cred ca este "putintel de fake" arma de pe drona sa fie ceva cu aer comprimat (airsoft) sau poate un 5.6 (cal .22LR).
poate ma insel .. dar am unele dubii.
mimanu 0
Am citit codul aerian civil in vigoare, ordinul ministrului nr 8/2014 si legea trimisa spre promulgare care modifica ordonanta 29/1997 si nu am inteles cum se anuleaza ordinul nr 8/2014 dupa promilgarea legii adoptate de camera deputaților. Ma puteți ajuta va rog, sunt direct interesat de subiect.
Ordinul nr.8/2014 a fost emis pe o perioada determinata, pana la data de 30.06.2016.
In alta ordine de idei, AACR a emis directiva care reglementeaza modul de de obtinere a certificatelor de autorizare pentru uav.
A aparut Legea nr. 98/2014
În vigoare de la 11 iulie 2014. Publicată în M. Of. nr. 506 din 8 iulie 2014.
Modifica Codul aerian civil...care va fi si republicat ulterior...
Ordonanţa Guvernului nr. 29/1997 privind Codul aerian civil, republicată în Monitorul Oficial al României, Partea I, nr. 45 din 26 ianuarie 2001, cu modificările şi completările ulterioare, se modifică şi se completează după cum urmează:
1. La articolul 3, punctul 3.8 se modifică şi va avea următorul cuprins:
“3.8. aeronave de stat - aeronavele folosite de instituţiile statului pentru servicii în domeniile apărării, ordinii publice, siguranţei naţionale, precum şi pentru servicii vamale;”
2. La articolul 3, după punctul 3.8 se introduce un nou punct, punctul 3.81, cu următorul cuprins:
“3.81. aeronave fără pilot - aeronavele ghidate fie de către un pilot automat de la bordul lor, fie prin telecomandă de la un centru de control de la sol sau dintr-o altă aeronavă pilotată de echipaj uman;”
3. La articolul 17, după alineatul (2) se introduce un nou alineat, alineatul (21), cu următorul cuprins:
“(21) Prin excepţie de la prevederile alin. (2), certificatul de înmatriculare trebuie să se afle în permanenţă la persoana care asigură pilotarea aeronavei fără echipaj de conducere la bord.”
4. La articolul 31 alineatul (2), litera a) se modifică şi va avea următorul cuprins:
“a) aeronavele de stat româneşti;”
5. La articolul 34 se introduce un nou alineat, alineatul (2), cu următorul cuprins:
“(2) Din categoria personalului aeronautic civil navigant face parte şi personalul care asigură pilotarea aeronavelor fără echipaj de conducere la bord.”
6. După articolul 43 se introduce un nou articol, articolul 431, cu următorul cuprins:
În cazul aeronavelor fără echipaj de conducere la bord, personalul care asigură pilotarea acestor aeronave răspunde de la începerea şi până la terminarea operaţiunii de zbor cu aeronava civilă de conducerea tehnică şi de siguranţa aeronavei, putând lua orice măsuri pentru realizarea siguranţei zborului.”
7. La articolul 73, după alineatul (2) se introduce un nou alineat, alineatul (3), cu următorul cuprins:
“(3) Prin excepţie de la prevederile alin. (2), în cazul aeronavelor fără echipaj de conducere la bord, certificatul de navigabilitate trebuie să se afle în permanenţă asupra persoanei care asigură pilotarea acesteia.”
8. La articolul 93 alineatul (1), litera b) se modifică şi va avea următorul cuprins:
“b) refuzul comandantului unei aeronave civile, respectiv al persoanei care asigură pilotarea unei aeronave fără echipaj de conducere la bord de a prezenta persoanelor împuternicite, în condiţiile legii, documentele obligatorii prevăzute, după caz, la art. 17 alin. (2) şi (21), art. 36 alin. (2) şi art. 73 alin. (2) şi (3);”
Costelu 2
Filmul prezentat de rus e o făcătură.
Din experiența de zeci de ani în domeniu, vă spun că configurația quadrocopterului din film nu permite ridicarea de la sol cu arma montată și impresionanta cantitate de muniție folosită la demonstrație. Să nu mai vorbim de materialul exploziv.
Pe langa asta, manevrele incredibil de precise ale dronei sunt ireale, raportate la faptul că rusul nostru e expert in arme nu în drone.
toate aeromodelele sunt drone sau UAV - studiați cu atenție definițiile
toate aeromodelele, indiferent de dimensiune si configuratie, pot fi dotate cu camera - FPV (miniaturizarea a ajuns la performațe greu de imaginat)
toate aeromodelele pot fi operate la distanțe foarte mari si pot fi dotate sisteme de zbor autonom
un copter dotat cu sistem de navigatie, stabilizare, pilot automat, sistem de siguranță (fail safe), poate fi mai sigur decat un aeromodel clasic.
Aeromodelismul si filmarea aeriană sunt activități recreative, creative, pasnice, care implică pasiune, cunostinte temeinice de zbor mecanica, electronică, fotografie, mecatronica, cibernetica, informatica toate îngemanate cu indemanere si rabdare.
Este foarte adevarat ca toate acestea pot fi utilizate in scopuri obscure, însă omul rău nu va fi oprit de nicio lege.
Cum spunea un coleg aeromodelist, cuțitele de bucatarie fac mai multe victime decat dronele, si ar trebui interzise prin lege.
Pana acum, la nivel mondial au fost semnalate extrem de puține incidente produse de aeromodele, fie coptere sau cu aripa fixa.
Astfel ca, dragi colegi, cu tot respectul, consider ca interzicerea unei pasiuni si paranoia creata de drone nu au justificare.
Nu poate fi invocata nici macar siguranta zborului. Aeromodelele zboară de mii de ani, (dovada stau modele inca functionale de zbor liber, descoperite in morminte egiptene, fabricate chiar si in zilele noastre - vezi modelul Elula), iar in ultima suta de ani evoultia lor a fost in paralel cu aviatia mare si nimeni nu s-a plans pana acum. Nici macar in perioada cand modele motorizate zburau liber, fara nici o comanda sau sistem autonom, la zeci de kilometri de locul de decolare.
Aici se discută despre altceva, dar n-ai prins ideea. Se discută despre existenţa cadrului legislativ ce reglementează utilizarea acestor drone. Nu a spus nimeni că trebuie interzise sau alte asemenea concluzii măreţe. E treaba altora să stabilească cadrul legal şi regulile, noi aici discutam dacă există şi care sunt ele. Aşa că polologia ta de mare specialist demonstrează că deşi ai citit, n-ai priceput nimic şi doar baţi câmpii. În concluzie, ce consideri tu este complet pe lângă subiectul topicului.
Îţi recomand să citeşti cu atenţie regulamentul forumului şi să-l respecţi, în caz contrar, dacă vei mai posta offtopic în secţiunile dedicate poliţiştilor, te asigur că vei pierde privilegiul de a avea un cont de membru pe acest forum.

References: articolul 3
 articolul 3
 articolul 17
 articolul 31
 articolul 34
 articolul 43
 articolul 431
 articolul 73
 articolul 93